สวัสดีค่ะ.รบกวนถามคุณ ประจำเดือนขาดไป3เดือน มาอีกทีเดือนที่แล้ว แต่ประจำเดือนเปนสีน้ำตาลอ่อน มาเปนเวลา 5วัน แต่ละวันที่มาน้อยมาก ไปหาที่คลินิคเพื่อซาว บอกซาวแล้วไม่เหนอะไรเลย และตรวจการตั้งครรเปนประจำก้ไม่ท้องค่ะ แบบนี้หนุควรรักษาอย่างไรดีคะ แล้วเสี่ยงมีบุตรยากไหมคะ ส่วนตัวปล่อยตั้งแต่ต้นปี. แต่ก้ไม่ท้องควรทำอย่างไรดีคะ ขอบคุณล่วงหน้าค่ะ.สำหรับคำแนะนำ
สวัสดีค่ะ การมีระยะห่างระหว่างรอบประจำเดือนที่นานกว่า 45 วัน อาจเกิดจาก1. มีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป3. มีภาวะไทรอยด์ฮอร์โมนผิดปกติ แต่ก็จะมีอาการผิดปกติต่างๆ เช่น น้ำหนักลดเร็ว หรือน้ำหนักขึ้นมาก เหนื่อยง่าย ใจสั่น เป็นต้น4. มีพังผืดในโพรงมดลูก จากการเคยมีมดลูกอักเสบหรือเคยขูดมดลูก5. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นนอกจากนี้ หากมีการใช้ยาฮอร์โมนต่างๆ อยู่ ก็อาจเป็นผลของฮอร์โมนได้ทั้งนี้ หากไม่ได้เกิดจากการตั้งครรภ์ และได้ตรวจอัลตราซาวด์แล้วไม่พบอะไรผิดปกติ รวมถึงไม่ได้มีอาการผิดปกติทางร่างกายอื่นๆ ก็อาจเป็นผลจากการผลิตฮอร์โมนของรังไข่ที่ผิดปกติ ซึ่งก็อาจมีผลต่อการมีลูกยากได้ค่ะดังนั้น หลังจากนี้ หากแม้จะได้มีเพศสัมพันธ์อย่างสม่ำเสมอ โดยที่ไม่ได้ใช้วิธีคุมกำเนิดใดๆ มาเป็นและยังไม่สามารถตั้งครรภ์ได้ ก็อาจถือว่ามีภาวะมีบุตรยาก แนะนำว่าควรไปพบสูติ-นรีแพทย์เฉพาะทางเรื่องการวางแผนครอบครัว เพื่อที่จะตรวจหาสาเหตุและรักษาค่ะ โดยควรพาฝ่ายชายไปด้วย เพราะอาจเกิดจากฝ่ายชายร่วมด้วยก็ได้สำหรับฝ่ายหญิง นอกจากเกิดจากการที่รังไข่ทำงานไม่สมบูรณ์ ก็อาจเกิดจากท่อนำรังไข่อุดตัน มีเนื้องอกมดลูกในโพรงมดลูก เยื่อบุโพรงมดลูกเจริญผิดที่ มีพังผืดในอุ้งเชิงกรานหรือที่ปีกมดลูก เป็นต้น ส่วนสาเหตุอื่นๆ ทั้งจากฝ่ายหญิงและฝ่ายชาย เช่น อายุมาก สูบบุหรี่ ดื่มแอลกอออล์เป็นประจำ เป็นต้น